हमारे मजदूर बेचारे साइकिलों पर मनों कोयला लादकर किलोमीटरों दूर-दूर तक ले जाकर बेचते हैं, तब जाकर आम लोगों के घरों/दूकानों में चूल्हे जलते हैं। वह भी क्या, पुलिस की निगाह में यह "तस्करी" है कोयलों की! बड़े-बड़े कोयला माफिया के तो बाल भी नहीं बांका कर सकते, मगर इन गरीब मजदूरों की साइकिलों के टायर जरूर काट डालते हैं वे! अरे पुलिस तो पुलिस, यहाँ के राजनेता- सांसद और विधायक भी- साइकिलों पर कोयला ढोने वाले इन मजदूरों से पैसे वसूलते हैं!